KOMISIJOS SPRENDIMAS
2004 m. spalio 8 d.
iš dalies keičiantis Sprendimą 2004/233/EB dėl patvirtintų laboratorijų, skirtų tikrinti tam tikrų naminių mėsėdžių gyvūnų vakcinų nuo pasiutligės efektyvumą
(pranešta dokumentu Nr. K(2004) 3686)
(Tekstas svarbus EEE)
(2004/693/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. kovo 20 d. priimtą Tarybos sprendimą 2000/258/EB dėl specialios institucijos, atsakingos už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą, skyrimo (1), ypač į jo 3 straipsnį,
kadangi:
(1)
Tarybos sprendimu 2000/258/EB Agence Française de Sécurité Sanitaire des Aliments de Nancy laboratorija (AFSSA laboratorija Nansy) Prancūzijoje buvo paskirta atsakinga už kriterijų, būtinų serologiniams bandymams standartizuoti, nustatymą, kad būtų galima stebėti pasiutligės vakcinacijos veiksmingumą. Tame sprendime taip pat numatyta, kad AFSSA laboratorija Nansy Komisijai turi atsiųsti Bendrijos laboratorijų, kurios yra patvirtintos atlikti tuos serologinius tyrimus, sąrašą. Todėl AFSSA laboratorija Nansy vertindama laboratorijas, kurias galima patvirtinti serologiniams bandymams atlikti, taiko nustatytą kvalifikacinę bandymų procedūrą.
(2)
2004 m. kovo 4 d. Komisijos sprendimu 2004/233/EB, įgaliojančiu laboratorijas tikrinti tam tikrų naminių mėsėdžių vakcinacijos nuo pasiutligės veiksmingumą (2), buvo nustatytas patvirtintų valstybių narių laboratorijų sąrašas remiantis AFSSA laboratorijos Nansy pateiktais kvalifikaciniais bandymais.
(3)
Pagal Sprendimą 2000/258/EB AFSSA laboratorija Nansy patvirtino tris laboratorijas Nyderlanduose, Lenkijoje ir Portugalijoje.
(4)
Todėl tas tris laboratorijas reikėtų įtraukti į patvirtintų valstybių narių laboratorijų sąrašą, kaip nustatyta Sprendimo 2004/233/EB priede.
(5)
Be to, atsižvelgiant į Vokietijos prašymą, reikėtų padaryti tam tikrus dviejų Vokietijos laboratorijų adresų pataisymus.
(6)
Be to, atsižvelgiant į Slovėnijos prašymą, reikėtų pakeisti tos valstybės narės diagnostikos laboratorijos pavadinimą.
(7)
Todėl reikėtų atitinkamai iš dalies pakeisti Sprendimą 2004/233/EB.
(8)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2004/233/EB I priedas pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje, 2004 m. spalio 8 d.